משי קלינשטיין

משי קלינשטיין (נולדה ב-2 בפברואר 1992) היא שחקנית, זמרת ומדבבת ישראלית. משי קלינשטיין היא בתם הבכורה של הזמרים ריטה (לבית יהאן-פרוז) ורמי קלינשטיין. כבר בגיל 5 כתבה והלחינה את שירה הראשון. את אהבתה למשחק ושירה נתבו הוריה לקריירת דיבוב כבר מגיל צעיר. בגיל 10 הופיעה בקיסריה לצד הוריה עם שיר שכתבה לאמה ריטה, לרגל יום האם. למשי אחות צעירה, נועם, וכן שני אחים ואחות למחצה מנישואיו השניים של אביה. בת דודתה היא השחקנית לירז צ'רכי. את שירותה בצה"ל עשתה בלהקת חיל החינוך, לצידה של רוני דלומי. למדה משחק בקורסים ובמכינות בבית צבי, אצל יורם לוינשטיין. בנוסף, למדה משחק מול מצלמה בבית ספר "טכניקה". קלינשטיין השתתפה במחזמר "שיער". בפברואר 2016 עלתה ההצגה "סיפור הפרברים" בתיאטרון הקאמרי בכיכובה של קלינשטיין, בתפקיד מריה. באוגוסט 2017 שיחקה את פני פינגלטון, חברתה הטובה של טרייסי בהצגה "היירספריי" במשכן לאומניות הבמה. באוקטובר 2017 יצא לאור הדואט המשותף עם ריטה "קחי לך". ב-2019 שיחקה בסדרה "בת אל הבתולה", בתפקיד הראשי. החל מאוקטובר של אותה שנה משחקת בתפקיד דפי במחזמר "אפס ביחסי אנוש" בתיאטרון בית ליסין בסירוגין עם נוי הלפרין. גילמה את אדר רז בסדרה "למה מי מת" ששידורה ב-Yes, החל בפברואר 2021. שיחקה בסרט "תמונת הניצחון" של אבי נשר והייתה מועמדת בטקס פרסי אופיר לשנת 2021, לשחקנית המשנה הטובה ביותר. החל מאוגוסט 2021 משמשת כפרזנטורית של חברת האוכל הישראלית "טבעול". קלינשטין היא גם פרזנטורית של חברת הקוסמטיקה "דרמלוג'יקה". מספטמבר של אותה שנה משתתפת בתוכנית "פרפר נחמד". קלינשטיין נכללה ברשימת פורבס 30Under30 של מגזין פורבס ישראל לשנת 2022. החל מספטמבר 2023 מגלמת את התפקיד הראשי של ג'נה בגרסה העברית של המחזמר "מלצרית" בתיאטרון הקאמרי. החל מפברואר 2025 תגלם את רוקסי בגרסה החדשה של המחזמר ״שיקגו״ בתיאטרון הארצי מיסודו של סמי לוי לצד רן דנקר ומירי מסיקה. לקלינשטיין קריירת דיבוב ענפה, היא החלה לדבב בשנת 2004 כילדה ומאז הספיקה לדבב בהפקות: ב-13 בפברואר 2024 הוציאה קליינשטיין את הסינגל "זה לא הזמן ללכת". את השיר כתבה מורן דוד למען ג'סיקה אלטר, בת הזוג של בן שמעוני, שנהרג במהלך מתקפת הפתע על ישראל בעת שניסה לחלץ אנשים מהטבח בפסטיבל נובה. במרץ 2022 נישאה למתן מצפי. השניים הורים לבן שנולד ב-2023. מדיה וקבצים בנושא משי קלינשטיין בוויקישיתוף משי קלינשטיין, ברשת החברתית פייסבוק משי קלינשטיין, ברשת החברתית אינסטגרם משי קלינשטיין, סרטונים בערוץ היוטיוב משי קלינשטיין, במיזם "אישים" לתיעוד היצירה הישראלית משי קלינשטיין, במסד הנתונים הקולנועיים IMDb (באנגלית) משי קלינשטיין, באתר "אידיבי", מאגר הידע העברי לקולנוע ישראלי ועולמי משי קלינשטיין, באתר ספוטיפיי משי קלינשטיין, באתר MusicBrainz (באנגלית) משי קלינשטיין, דף שער בספרייה הלאומית קרן נתנזון ויץ, אורנה ננר, משי קלינשטיין: "אני מרגישה שהסתתרתי והתחבאתי עד עכשיו", באתר Xnet‏, 9 במאי 2016 רז שכניק, הייתי משתתפת ב'דה וויס' בחו"ל. מעניין אותי להיות אנונימית ולראות מה חושבים עליי, באתר "ידיעות אחרונות", 27 ביוני 2017 הדס בשן, ‏"עד היום הרעש של פלאש נשמע לי כמו ירייה", באתר ‏מאקו‏, 23 באוגוסט 2017 רן בוקר, משי קלינשטיין: "הייחוס המשפחתי מקשה עלי", באתר ynet, 12 בפברואר 2019 אסי טוחן, משי קלינשטיין מול המראה: "אני באה ממשפחה שהאסתטיקה כל כך חשובה בה", באתר ynet, 31 באוקטובר 2021 Forbes 30 Under 30 2022, Forbes Israel יואב בירנברג, הרפרטואר של הקאמרי: "מלצרית", המשך ל"מלאכים באמריקה" ומחזה שתלחין נונו, באתר ynet, 24 במאי 2023 "זה שיר לכל אהוב שאנחנו מפסידים בכל 'הותר לפרסום'", באתר וואלה, 19 בפברואר 2024 יוני פרוים, בואי כלה: משי קלינשטיין התחתנה, במדור "פנאי פלוס" באתר ynet‏, 3 במרץ 2022 מאור בן הרוש‏, שבת מלכה: משי קליינשטיין ילדה בן בכור!, באתר וואלה, 4 בפברואר 2023